На основу члана 54. став 1., 2. и 3. и 11. и члана 55. став 3. и 4. Закона о основама система, образовања и васпитања („Службени гласник РС“, број 72/09, 52/11, 55/13, 35/15-аутентично тумачење, 68/15 и 62/16 одлука УС), члана 32. Закона о локалној самоуправи («Сл. гласник РС» број 129/07, 83/14 – др.закон и 101/16-др.закон), члана 41. и 138. Статута Општине Владичин Хан („Службени гласник Пчињског округа“ број 21/08 и 8/09 и „Службени гласник Града Врања“, број 11/13, 5/17 и 14/17) и члана 128. Пословника Скупштине општине Владичин Хан („Службени гласник Града Врања“, број 12/14-пречишћен текст и 22/15, 43/16 и 17/17), Скупштина општине Владичин Хан на седници одржаној дана 08.10.2017. године, донела је

**Р Е Ш Е Њ Е**

**О ИЗМЕНИ РЕШЕЊА О ИМЕНОВАЊУ ЧЛАНОВА**

**ШКОЛСКОГ ОДБОРА ТЕХНИЧКЕ ШКОЛЕ У**

**ВЛАДИЧИНОМ ХАНУ**

**I**

У Решењу о именовању чланова Школског одбора Техничке школе у Владичином Хану, („Службени гласник Града Врања“, број 20/14 и 32/16), врши се измена у тачки 1. и то

у делу испред Савета родитеља врши измена подтачке 1. тако што:

**Разрешава се дужности члана Школског одбора**

- Зоран Стошић, ссс из Репинца

**Именује се за члана Школског одбора**

**-** Сузана Цветковић, ссс из Владичиног Хана, с. Житорађе

У делу испред јединице локалне самоуправе врши се измена подтачке 2. тако што:

**Разрешава се дужности члана Школског одбора**

-Александар Трајковић, струковни инжењер информатике из Владичиног Хана, с. Прибој

**Именује се за члана Школског одбора**

-Ивана Пешић, правник из Владичиног Хана, ул. Михајла Пупина бр.7

**II**

Мандат именованим члановима Школског одбора траје до истека мандата Школског одбора именованог Решењем о именовању чланова Школског одбора Техничке школе у Владичином Хану, број 06-137/7/2014-01 од 12.09.2014. године („Службени гласник Града Врања“, број 20/14) и решењем о измени решења о именовању чланова Школског одбора Техничке школе у Владичином Хану број06-104/22/2016-01од 22.10.2016.године („Службени гласник Града Врања“, број 32/16)

**III**

Решење ступа на снагу даном доношења, а објавиће се у „Службеном гласнику Града Врања“.

**O б р а з л о ж е њ е**

Правни основ за доношење овог Решења садржан је у одредбама члана 54. став 1., 2. и 3. и 11. и члана 55. став 3. и 4. Закона о основама система, образовања и васпитања („Службени гласник РС“, број 72/09, 52/11, 55/13, 35/15-аутентично тумачење, 68/15 и 62/16 одлука УС), члана 32. Закона о локалној самоуправи («Сл. гласник РС» број 129/07, 83/14 – др.закон и 101/16-др.закон), члана 41. и 138. Статута Општине Владичин Хан („Службени гласник Пчињског округа“ број 21/08 и 8/09 и „Службени гласник Града Врања“, број 11/13, 5/17 и 14/17) и члана 128. Пословника Скупштине општине Владичин Хан („Службени гласник Града Врања“, број 12/14-пречишћен текст и 22/15, 43/16 и 17/17).

Чланом 54. став 1. 2. и 3. Закона о основама система образовања и васпитања прописано је да орган управљања има девет чланова укључујући и председника, да чланове органа управљања именује и разрешава Скупштина јединице локалне самоуправе, а да председника бирају чланови већином гласова од укупног броја чланова органа управљања, као и да орган управљања чине по 3 представника запослених, родитеља и јединице локалне самоуправе. Ставом 11. наведеног Закона прописано је које лице не може бити предложени ни именовано за члана органа управљања.

Чланом 55. став 3. и 4. наведеног Закона прописани су разлози за разрешење пре истека мандата појединих чланова укљчујући и председника или орган управљања установ, као и изборни период новоименованог појединог члана органа управљања.

Како је члану Зорану Стошићу именованим испред Савета родитеља престало својство родитеља ученика ове школе, а члан Александар Трајковић именован испред јединице локалне самоуправе би могао да заступа интересе више структура, исти се разрешавају дужности члана Школског одбора Техничке школе у Владичином Хану. За чланове школског одбора именују се Сузана Цветковић испред савета родитеља и Ивана Пешић испред локалне самоуправе.

На основу напред наведеног а у складу са надлежностима Скупштине општине прописаним чланом 32. Закона о локалној самоуправи и чланом 41. Статута Општине Владичин Хан донето је решење као у диспозитиву.

**Поука о правном средству:** Против овог решења може се покренути спор пред Управним судом у Београду – одељење у Нишу у року од 30 дана од дана достављања решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-162/8/17-IV/04**

**ПРЕДСЕДНИЦА,**

**Данијела Поповић**